Številka: 1304/IG

Datum: 10.12.2019

**OBJAVA PROSTIH DELOVNIH MEST**

Na podlagi 25. člena Zakona o delovnih razmerjih (ZDR-1; Uradni list RS, št. 21/2013) Zavod Republike Slovenije za blagovne rezerve objavlja javni razpis za zasedbo **3 prostih delovnih mest**

**»GASILEC«.**

V besedilu uporabljeni izrazi napisani v moški slovnični obliki, so uporabljeni kot nevtralni za ženske in moške.

1. Delodajalec, pri katerem bodo izbrani kandidati opravljali delo:

ZAVOD REPUBLIKE SLOVENIJE ZA BLAGOVNE REZERVE, Dunajska cesta 106, 1000 Ljubljana

2. Navedba delovnega mesta: GASILEC.

3. Delovno razmerje bo sklenjeno za nedoločen čas (s 3-mesečnim poskusnim delom).

4. Pogoji za zasedbo delovnega mesta:

- **najmanj 6 mesecev delovnih izkušenj,**

**- najmanj srednja strokovna ali srednja splošna izobrazba,**

**- opravljeno izobraževanje za poklicnega gasilca,**

**- vozniški izpit B kategorije,**

**- vozniški izpit C kategorije – kandidat mora imeti praviloma opravljen tak izpit, opraviti pa ga mora najkasneje v 1 letu od nastopa dela.**

5. Vsebina prijave:

- izjava kandidata o izpolnjevanju pogojev glede zahtevane izobrazbe, iz katere morajo biti razvidni stopnja in smer izobrazbe, leto in ustanova, na kateri je bila izobrazba pridobljena;

- opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj;

- kopija dokazila o opravljenem usposabljanju za poklicnega gasilca;

- pisna privolitev kandidata, da za namen tega postopka zaposlitve Zavodu Republike Slovenije za blagovne dovoljuje pridobitev podatkov iz uradnih evidenc.

Zaželeno je, da prijava vsebuje tudi kratek življenjepis in da kandidat v njej poleg formalne izobrazbe navede tudi druga znanja in veščine, ki jih je pridobil.

6. Opis dela:

* zagotavljanje požarne varnost v skladišču;
* nadzor in skrb za servisiranje protipožarnih naprav;
* gašenje požarov ter reševanje ljudi in premoženja ob nesrečah;
* izvajanje manipulativnih del;
* vzdrževanje naprav in strojne opreme;
* vzdrževalna dela v skladišču;
* izdelovanje enostavnejših analiz, mnenj, poročil in evidenc s področja dela;
* opravljanje drugih nalog po navodilu nadrejenega.

Neugodni pogoji dela:

* delo z nevarnimi snovmi;
* delo v neugodnih vremenskih pogojih;
* delo na višini.

7. Delovni čas:

**Večizmensko delo, vse dni v letu.**

8. Kraj opravljanja dela:

Izbrani kandidati bodo delo opravljali na **lokaciji Skladišča naftnih derivatov v Ortneku, na naslovu Ortnek 9, 1316 Ortnek.**

9. Kandidati vložijo prijavo v pisni obliki. Prijava se pošlje v zaprti ovojnici z označbo »javni razpis za prosto delovno mesto gasilec«.

10. Osnovna plača delovnega mesta je določena na podlagi 24. plačnega razreda po plačni lestvici, ki velja za javni sektor.

Prijavo je treba poslati **v roku do 17.12.2019** na naslov:

ZAVOD REPUBLIKE SLOVENIJE ZA BLAGOVNE REZERVE. Dunajska cesta 106, 1000 Ljubljana. O izbiri bodo kandidati obveščeni najkasneje v roku 15 dni po opravljeni izbiri. Obravnavane bodo samo popolne prijave.

9. Dodatne informacije v zvezi s tem razpisnim postopkom posreduje g. Ivan GALE, tel. 01/58-97- 338 ali na ivan.gale@zrsbr.si.

ZAVOD REPUBLIKE SLOVENIJE

ZA BLAGOVNE REZERVE

Anton ZAKRAJŠEK, l.r.

direktor